Pisarniško pohištvo oz. vsa oprema vključuje omare, regale, pisalne mize, ergonomske stole ter ostale dodatke in pribor. Pisarniško delo se opravlja večinoma v sedečem položaju, vsled česar je potrebno zagotoviti kakovostne in ergonomsko oblikovane pisarniške stole. Stoli morajo imeti pravilno širino, globino in višino, tako sedeža kot hrbtnega naslona ter možnost nastavitve sedeža in naslona. Pomemben del opreme stola je tudi ledvena opora, nastavljiva po višini in po globini, ter pri najbolj kakovostnih stolih tudi nastavitev prečne (torzijske) gibljivosti naslona. Pisarniške mize morajo biti dovolj velike tako po dolžini kot po širini, priporočljiva pa je tudi višinska nastavitev, primerna za sedeče ali stoječe delo. Nastavitev višine mize je lahko električna, v cenejši izvedbi pa tudi mehanska z vzvodom za višinsko nastavitev.